Diari Oficial de la Generalitat Valenciana


Sumari del DOGV 5962, del 25-02-2009 (2009/2078)

Licitació per a la selecció de l'urbanitzador per al desenvolupament per gestió indirecta del programa d'actuació integrada de la unitat d'execució número II del Pla Especial de Reforma Interior del Sector APD/14, Santa Faç d'Alacant.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5962

Data del DOGV
:   25-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/2078


Data del document
:   19-02-2009

Organisme emissor
:   Ajuntament d'Alacant

Tipus de document
:   Licitació

Anàlisi jurídica

 Descriptors 

:   * Alacant
    * contracte d'obres
    * licitació
    * administració local
    * pla d'urbanisme

Licitació per a la selecció de l'urbanitzador per al desenvolupament per gestió indirecta del programa d'actuació integrada de la unitat d'execució número II del Pla Especial de Reforma Interior del Sector APD/14, Santa Faç d'Alacant. [2009/2078]  
L'Ajuntament en ple, en la sessió del dia 29 de setembre de 2008, va acordar iniciar el procediment de concurs per a la gestió indirecta del programa d'actuació integrada de la unitat d'execució número II del Pla Especial de Reforma Interior del Sector APD/14, Santa Faç d'Alacant, en l'Acord esmentat es van aprovar les bases particulars per a la programació de l'actuació aïllada de la referida parcel·la de conformitat amb el que establix l'article 132.1 de la Llei 16/2005, de 30 de desembre, Urbanística Valenciana (LUV), en relació amb els articles 286.2 i 289 del Reglament d'Ordenació i Gestió Territorial i Urbanística (ROGTU).  
I. Poder adjudicador   
Nom .Direccions i punts de contacte  
1. L'entitat local adjudicatària del programa és la Gerència Municipal d'Urbanisme de l'Ajuntament d'Alacant. Adreça postal: rambla Méndez Núñez, número 40. Localitat: Alacant. Codi postal: 03736. País: Espanya. Unitat Administrativa: Servici Jurídic Administratiu, Departament de Planejament. Telèfon: 914 823 118. Fax: 497 686 960. Adreça de correu electrònic: pàgina Web de l'Ajuntament d'Alacant, , Servicis Municipals, Urbanisme.  
2. Les bases particulars reguladores del programa d'actuació aïllada van ser aprovades per l'Ajuntament ple en data 29 de setembre de 2008.  
Les bases esmentades poden obtindre's en: vegeu punts de contacte mencionats dalt (apartat I. A.1.)  
Les bases particulars s'han publicat en el Butlletí Oficial de la Província d'Alacant, de data 9 de desembre de 2008 (BOP número 236).  
Les bases generals reguladores del programa d'actuació: regiran les aprovades per l'Ajuntament ple en data 15 de maig de 2008, publicades en el Butlletí Oficial de la Província d'Alacant, número 104, de 2 de juny de 2008.  
3. Les ofertes o sol·licituds de participació han de presentar-se en el Registre de la Gerència Municipal d'Urbanisme, plaça de Sant Cristòfol número 14, Alacant; si la presentació és per correu hauran de dirigir-se a la Gerència Municipal d'Urbanisme de l'Ajuntament d'Alacant. Servici Juridicoadministratiu, Departament de Planejament. Adreça postal: rambla Méndez Núñez, número 40. Localitat: Alacant. Codi postal: 03348. País: Espanya.   
B) Tipus de poder adjudicador  
Institució local.   
II. Objecte del contracte   
A) Descripció   
1. El present contracte té com a objecte el desplegament i l'execució del programa d'actuació integrada que s'especifica en les presents bases particulars, en les que es regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenvolupament urbanístic de la unitat d'execució número II del Pla Especial de Reforma Interior del Sector APD/14, Santa Faç d'Alacant.  
2. Tipus de contracte i emplaçament de les obres, lloc d'entrega o d'execució:  
- Projecte i execució.  
Emplaçament: unitat d'execució II del Pla Especial de Reforma Interior de l'Àrea de Planejament Diferit Número 14, Santa Faç.  
3. L'anunci fa referència a: contracte públic.  
4. Breu descripció del contracte: desplegament i execució del programa d'actuació integrada.   
5. Divisió en lots: no.  
6. S'accepten variants: no.  
B) Quantitat o extensió del contracte  
1. S'ha establit com a preu màxim de licitació la quantitat d'un milió quatre-cents trenta-huit mil euros (1.438.000,00 euros) IVA inclòs.  
2. Opcions: no.  
C) Duració del contracte o termini d'execució:  
Nou mesos des de la firma de l'acta de replantejament.  
III. Informació de caràcter jurídic, econòmic, financer i tècnic  
A) Condicions relatives al contracte   
1. Depòsits i garanties exigits: totes les proposicions dels interessats per a participar en el concurs del present programa d'actuació integrada han de prestar una garantia provisional equivalent al 2% del pressupost estimat de les càrregues d'urbanització estimada en vint-i-quatre mil set-cents noranta-tres euros (24.793 euros) sense IVA, en els termes i les condicions exigits en la Llei de Contractes del Sector Públic.  
La garantia definitiva, a constituir en la forma i als efectes previstos en la Llei de Contractes del Sector Públic, s'estableix en un 10 per cent del valor de les càrregues d'urbanització, IVA no inclòs, del programa d'actuació integrada aprovat. S'exclouen els despeses a què es referix l'article 168.2 de la LUV. S'ingressarà en termini màxim de 15 dies comptador des de la notificació de l'acord d'aprovació i l'adjudicació del programa.   
Procedirà elevar la garantia definitiva al 20 per cent en els supòsits d'aprovació de programes d'actuació integrada en els que les càrregues urbanístiques es troben incurses en presumpció de temeritat calculada en els termes establits en la legislació de contractes del sector públic (base XVI, garanties de les bases particulars).  
2. Principals condicions de finançament i de pagament o referència a les disposicions que les regulen: no consten.  
3. Altres condicions particulars a què està subjecta l'execució del contracte: vegeu les bases generals i particulars de programació del programa d'actuació integrada.  
B) Condicions de participació   
1. Situació personal dels operadors econòmics, inclosos els requisits relatius a la inscripció en un registre professional o mercantil.  
Podran participar en el concurs per a la selecció i adjudicació del present programa d'actuació integrada totes les persones, físiques o jurídiques, espanyoles o estrangeres, i que acredite la disponibilitat civil de terrenys regulada en l'article 148 de la LUV i concordants del reglament. Se exceptua l'exigència de disponibilitat civil dels terrenys quan els immobles estigueren en règim d'edificació o rehabilitació forçosa.  
En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 49 de la Llei de Contractes del Sector Públic, o hagen sigut objecte de declaració d'incompliment de deures urbanístics (base XIII de les bases particulars).  
2. Capacitat econòmica i financera: la solvència econòmica i financera de l'urbanitzador s'acreditarà per un o alguns dels mitjans relacionats en l'article 122 de la LUV 16/2005, amb les prescripcions especials en ell contingudes (vegeu la base XIV de les bases particulars).  
3. Capacitat tècnica: la solvència tècnica i professional, s'acreditarà igualment per un o més dels mitjans i requisits regulats en l'article 123 de la LUV 16/2005 (vegeu la base XV de les bases particulars).  
C) Documentació a presentar per cada concursant  
Sobre A. Les proposicions presentades per cada concursant hauran de distingir i incloure en sobres separats, la documentació assenyalada en el sobre A (alternativa tècnica), sobre B (proposició juridicoeconòmica) i sobre C (documentació).  
Sobre A. Alternativa tècnica, es presentarà obert (base XVIII).  
Sobre B. Proposició juridicoeconòmica en sobre tancat (base XIX).  
Sobre C. Documentació (base XVII).  
1. La documentació que es troba en poder dels sobres B i C, serà objecte de valoració a l'efecte d'aprovació del programa i adjudicació de la condició d'urbanitzador.  
2. El sobre C contindrà la documentació que es detalla a continuació i que haurà de presentar-se en original o còpies que tinguen caràcter d'autèntiques:   
A. Aquella documentació que acredite la personalitat jurídica del concursant i, si és procedent, la representació corresponent:  
a) Quan l'oferent actue en nom propi i siga empresa individual, haurà de presentar el DNI o una fotocòpia legalitzada.  
b) Si concorreguera una societat mercantil, haurà de presentar l'escriptura de constitució inscrita en el Registre Mercantil. Si es tracta d'una agrupació d'interés urbanístic, es presentarà l'escriptura pública de constitució, així com la inscripció en el registre d'agrupacions d'interés urbanístic dependent de la conselleria competent en urbanisme.  
c) Els que compareguen o firmen proposicions en nom d'un altre o en representació de societat o persona jurídica, presentaran l'escriptura de poder inscrita, si és el cas, en el Registre Mercantil o registre públic corresponent.  
B. Resguard acreditatiu si haguera constituït la garantia provisional en els termes exigits en la base XVI.  
C. Declaració responsable de no estar incurs en cap de les prohibicions per a contractar establides per la legislació reguladora de la contractació administrativa, que incloga que es troba al corrent en el compliment de les obligacions tributàries i amb la seguretat social imposades per les disposicions vigents.  
E. Els documents que acrediten els requisits de solvència tècnica i professional, econòmica i financera.  
F. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre'ls.  
G. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra dels extrems esmentats.  
H. En cas de concórrer a la licitació diverses empreses, compromeses a la constitució d'una unió temporal, cada una d'elles haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
3. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no admissió de totes les propostes de programa presentades per este.  
4. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
5. Així mateix, els licitadors hauran d'incorporar a les propostes seues de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial al municipi afectat i en depositarà una còpia a la seu de l'Ajuntament, els exposarà al públic pels seus propis mitjans, mitjançant la inserció d'un anunci en el Diari Oficial de la Comunitat Valenciana i en un diari no oficial d'àmplia difusió a la localitat, només a l'efecte de la presentació d'al·legacions.   
IV. Procediment  
A) Tipus de procediment   
1. Tipus de procediment: obert.  
B) Criteris d'adjudicació   
1. Criteris d'adjudicació: apartat M de l'annex al plec de bases particulars.  
M.1.Valoración relativa de l'alternativa tècnica en relació amb la proposició juridicoeconòmica.  
De conformitat amb el que establix l'article 312.2.a del ROGTU, atés que l'alternativa tècnica del programa ha d'anar acompanyada del corresponent instrument de planejament per a la modificació de l'ordenació detallada vigent, la ponderació de cada un dels documents sobre la puntuació total serà la següent:  
a) Alternativa tècnica i instrument de planejament: 70%.  
b) Proposició juridicoeconòmica: 30%.  
M.2. Criteris de puntuació de l'alternativa tècnica i instrument de planejament.  
A estos documents se'ls atribueix un total de 100 punts. La ponderació dels criteris de valoració serà la següent:  
a) Qualitat tècnica de l'ordenació proposada: 50 punts.  
En este concepte, es valoraran els següents factors, assignant a cada un d'ells la ponderació que s'indica:  
Compliment dels objectius territorials, de protecció patrimonial i els urbanístics. Es tindrà en compte l'adequació de l'ordenació proposada als objectius territorials i de caràcter patrimonial i urbanístic expressats en les presents bases: 40 punts.  
En particular, es valoraran els aspectes següents amb la puntuació que es detalla:  
Solucions d'ordenació general que suposen una disposició millor de l'edificació i els espais públics per a aconseguir una més clara posada en valor del conjunt del monestir, en particular de la torre del Convent i de la cúpula de l'església com a fites de referència visual del nucli de Santa Faç: 10 punts.  
Determinació precisa dels cons preferents de visualització llunyana, tant de la torre com de la cúpula, amb especial incidència en les determinacions normatives propostes que tendisquen clarament a la protecció, al manteniment i/o a la millora de les condicions de visualització i a evitar la implantació d'elements que pertorben la contemplació dels citats béns: 10 punts.  
Traçat i disseny de la xarxa viària proposta, mitjançant la valoració especial d'aquelles que plantegen un tractament homogeni amb les obres de peatonalització dutes a terme recentment al nucli històric (plaça de Luis Foglietti i carrers d'Alberola Canterac i Major): 5 punts.  
Tractament normatiu que garantisca el manteniment de l'edificació residencial en filera existent, amb el manteniment de la imatge tradicional del caseriu de Santa Faç. Es valoraran també les condicions de substitució de la citada edificació que s'establisquen en les ordenances a fi de garantir que les tipologies admeses resulten compatibles amb el manteniment del paisatge urbà característic: 5 punts.  
Propostes de noves edificacions en què es valore especialment la primacia de l'ús residencial així com la coherència morfològica i tipològica amb l'edificació residencial tradicional existent, que en garantisca una correcta integració dins l'entorn edificat actual: 5 punts.  
Justificació gràfica expressa de què les noves edificacions proposades respecten els eixos de visualització més importants de la torre i de la cúpula des dels espais públics més significatius, que incloga també en este apartat la seqüència visual que es percep per mitjà de l'aproximació al nucli urbà des de l'antiga carretera N-332: 5 punts.  
Delimitació d'àrees inundables: justificació de la suficiència de la capacitat de drenatge actual per a l'àrea de possible inundació en l'antic llit del barranc i, si és procedent, mesures proposades per a garantir la seguretat de persones i béns: 5 punts.  
Criteris de sostenibilitat: introducció de principis de sostenibilitat que tinguen com a objectiu la reducció del consum de recursos, per mitjà de la reutilització i optimització del consum d'aigua, la introducció d'energies renovables i la reducció de contaminants i minimització de la contaminació lumínica i acústica: 5 punts.  
b) Integració en l'entorn: 10 punts.  
Es valorarà que la proposta d'ordenació aconseguisca una adequada integració de l'actuació en el entorn, que evite la creació d'elements que puguen pertorbar la contemplació adequada dels béns patrimonials existents en l'àmbit, especialment la torre del Convent i la cúpula de l'església de Santa Faç; es ponderaran els factors següents:  
Integració paisatgística, basada en l'adaptació i respecte a les condicions de visualització originàries, tant per l'ordenació del viari proposta com per la implantació de l'edificació, degudament justificada per mitjà d'esquemes volumètrics d'aplicació de les ordenances i models tridimensionals de visualització llunyana completa del sector: 6 punts.  
Connexions de servicis urbans, ponderant les solucions tècniques propostes per a l'evacuació de les aigües residuals i pluvials, abastiment d'aigua i subministrament d'energia elèctrica: 4 punts.  
c) Estructuració de les dotacions públiques: 10 punts.  
Millor estructuració i ordenació de les dotacions públiques, en especial dels espais lliures; es ponderaran els factors següents:  
La utilització dels espais públics com a element estructurant de l'ordenació, que busquen la millor localització d'estos amb la finalitat aconseguir una major accessibilitat i una millor utilització i gaudi pels ciutadans: 2 punts.  
Propostes d'ordenació i tractament dels espais lliures basades en la recreació del paisatge de l'horta d'Alacant, amb utilització d'espècies vegetals pròpies, així com les orientades a minimitzar les labors de manteniment i conservació futura: 4 punts.  
Propostes d'ordenació de l'espai lliure enjardinat que incidisquen en la posada en valor de la torre del Convent i la cúpula de l'església com a fites visuals de referència, mitjançant el manteniment, la protecció i la potenciació de les vistes més rellevants tant pròximes, des de l'àmbit d'actuació, com llunyanes, des de l'entorn de protecció número 1 del Pla Especial de Protecció de les Torres de l'Horta: 4 punts.  
d) Qualitat tècnica de la urbanització: 10 punts.  
Es valorarà la qualitat tècnica de les solucions proposades per a la urbanització; es ponderaran els factors següents:  
Millores de qualitat: es valoraran les propostes que suposen millores apreciables sobre els mínims de qualitat establits en les presents bases: 5 punts.  
Documentació projecte: qualitat tècnica del projecte d'urbanització referida al contingut documental, descriptiu i justificatiu, tant gràfic com escrit: 5 punts.  
e) Habitatges de protecció pública: 10 punts.  
Es valorarà el número, disseny, ubicació i qualitat del habitatges sotmesos a algun règim de protecció pública que es comprometa a promoure l'urbanitzador i que superen els mínims legalment establits.  
f) Programes de restauració paisatgística: 5 punts.  
Es ponderarà la inversió en programes de restauració paisatgística, considerant com a objecte complementari del programa d'actuació integrada, d'acord amb les directrius establides en els articles 30 a 35 de la Llei 4/2004, de 30 de juny, d'Ordenació del Territori i Protecció del Paisatge. Hauran d'identificar-se els àmbits de restauració, amb la superfície concreta i les solucions proposades.  
g) Termini d'execució del programa d'actuació integrada: 2 punts.  
h) Compromís d'edificació simultània: 1 punt.  
Es valoraran els compromisos d'edificació simultània a la urbanització dels solars resultants de l'actuació.  
i) Compromisos addicionals: 1 punt.  
Es valoraran els compromisos addicionals assumits voluntàriament per l'urbanitzador i a càrrec seu.  
j) Mitjans per al control: 1 punt.  
Es valoraran els mitjans per al control proposats per l'aspirant a urbanitzador de cada una de les prestacions que constitueixen l'objecte del programa.  
M3. Criteris de puntuació de la proposició juridicoeconòmica.  
A este document se li atribueix un total de 100 punts. La ponderació dels criteris de valoració serà la següent:  
a) Càrregues d'urbanització: 30 punts.  
Es donarà una major puntuació a l'oferta que propose el menor import de les càrregues d'urbanització previstes en l'apartat 1 de l'article 168 de la LUV, es prendran com a referència els quadres de preus de pràctica més usual, expressat en euros per metre quadrat d'edificabilitat ponderada, fins a 23 punts.  
S'atorgarà la major puntuació a l'oferta que presente una justificació mes detallada de les indemnitzacions previstes en l'article 168.2.a de la LUV per demolició de les edificacions que resulten incompatibles amb el planejament, i es ponderarà el major nivell de detall de la justificació i de la particularització dels conceptes a incloure en la valoració: 7 punts.  
b) Valoració dels terrenys: 25 punts.  
Es donarà una major puntuació a l'oferta que propose una major valoració dels terrenys a l'efecte de fixar el coeficient de canvi per al pagament en espècie i que, per tant, supose una menor proporció de solars o d'aprofitament que, en concepte de retribució a l'urbanitzador, ha de ser posat a disposició d'este per mitjà de la reparcel·lació forçosa, en el cas de pagament en sòl o en aprofitament. Els criteris de puntuació seran els següents:  
Es donarà major puntuació a l'oferta que realitze una justificació més detallada del valor dels terrenys, que detalle en funció dels usos previstos i que els base, a més, en estudis de mercat i/o en l'aplicació de preus màxims establits legalment, fins a 10 punts.  
Justificació detallada de la proporció d'aprofitament i, en conseqüència, de solars afectes el pagament de les càrregues imputables a cada edificabilitat ponderada segons l'ús que li corresponga, i done un valor més gran a la proposició que n'oferisca una menor proporció, fins a 15 punts  
c) Propietat de sòl adherida a la proposta: 40 punts.  
Major proporció de propietat de sòl adherida a la proposta del programa.  
Obligacions especials d'edificació: major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa: 15 punts.  
Adhesió a la proposta: major proporció de terrenys els propietaris de la qual s'hagen adherit a la proposta de programa presentada per l'urbanitzador: 10 punts.  
Agrupació d'interés urbanístic: proposta presentada per una agrupació d'interés urbanístic legalment constituïda i, almenys, en tràmit d'inscripció en el registre autonòmic: 15 punts.  
d) Compromisos financers: 5 punts.  
Compromisos financers per a l'execució de les obligacions complementàries assumides voluntàriament i a costa seu per l'urbanitzador.  
M4. Puntuació mínima a aconseguir per l'alternativa tècnica i instrument de planejament.  
Perquè la proposta juridicoeconòmica puga ser objecte d'informe i valoració, l'alternativa tècnica i instrument de planejament haurà d'aconseguir com a mínim una puntuació de 60 punts. Cas de no aconseguir el este mínim, la proposta d'alternativa tècnica es considerarà rebutjada i, en conseqüència, la proposició juridicoeconòmica corresponent no haurà de ser informada en la fase següent.  
2 .Es realitzarà una subhasta electrònica- No.   
C) Informació administrativa   
1. Número de referència que el poder adjudicador assigna a l'expedient: Programa d'Actuació Integrada de la Unitat d'Execució Número II del Pla Especial de Reforma Interior del Sector APD/14, Santa Faç d'Alacant.  
2. Termini de recepció d'ofertes i sol·licituds de participació:   
Les proposicions dels interessats hauran de presentar-se en el termini de quatre mesos comptador des de la data d'enviament de l'anunci de licitació al Diario Oficial del la Unión Europea.  
3. Llengua o llengües en què pot redactar-se l'oferta o sol·licitud de participació: ÉS (espanyol) o valencià.   
V. Informació complementària  
1. El present anunci s'ha publicat en el Diari Oficial de la Comunitat Europea el 18 de febrer 2009.  
Alacant, 19 de febrer de 2008.- L'alcaldessa: Sonia Castedo Ramos. El vicesecretari: German Pascual Ruiz-Valdepeñas.